Inimesed kogu maailmast kirjutavad meile,
et kuulavad ja mängivad meie muusikat palvekoosolekutel,
kui palvetavad Iisraeli pärast.
Külvame oma muusikat maailma nagu seemneid.
Minu esmane eesmärk on puudutada Jumala südant
ning kuulata Teda, kuidas Ta hoolib, liigub ja vastab meie palvetele.
israel art
Muusikud Avner ja Rachel Boskey elavad oma nelja pojaga
kõrbe veerel Omeris.
Nad on pärit Põhja-Ameerikast ja elanud Iisraelis üle 30 aasta.
Avner on pärit kommunistlikust ortodokssete juutide kodust,
Rachel on luteri taustaga. Nad kohtusid muusika kaudu.
Aastaid tagasi laulsime Racheliga messiaanlikes juudi gospelbändides.
Minu ansambli nimi oli "Vabastatud Nutumüür"
ja Rachel laulis ansamblis "Taaveti tähe lauljad".
Reisisime palju. Kohtusime ja armusime.
Kord öeldi, et teeme tulevikus koos ilusat muusikat.
Sellest on juba 35 aastat möödas.
Armsama hääl, ta on juba lähedal.
Kui esimest korda Avnerit nägin,
laulis ta messiaanlike juutide konverentsil juudi keeles
duurist minoori moduleeritud vana usklike hümni
ja mängis mandoliini.
Nägin teda ja tema ümber säras valgus.
Mõistsin siis, et ta on minu jaoks.
Abiellusime 31 aastat tagasi ja tulime kohe Iisraeli.
Kui mõistsin, et Pühakirja prohveteeringud Jeesuse kohta
vastavad tõele, nägin ka prohveteeringuid
juudi rahva naasmise kohta Iisraeli.
Ei ole ühtki teist sellist rahvast.
USA-sse emigreerunud soomlased ei naase enamasti Soome;
iirlased ei naase koju, kuid juudid naasevad.
Sellest räägivad Jesaja 11., Jeremija 16., 30. ja 31. peatükid.
Tahtsin osaleda Jumala töös oma rahva seas.
See algas aastaid tagasi.
Võttis aega, enne kui jõudsin Iisraeli,
töötasin kibutsis, õppisin keelt, käisin Heebrea Ülikoolis ja muu.
See on olnud väga põnev.
Iisrael on Jumala poolt kutsutud maa ja rahvas,
kes ei ole veel täielikult lunastatud.
Vahel tundub siinne elu maniakaal-depressiivsena.
Võimsa kutsumise ja tõotuste kõrval on inimlikud eksitused ja patud.
Elu on alati põnev. Siia on naasnud juute 70 riigist.
Kõik need kultuurid on segunenud, väga vürtsikas koht.
Samuti huvitub meist kogu maailm, kuid nad pole väga sõbralikud.
Seegi teeb asja põnevaks.
Minu jaoks on Iisraelis elamine kui ühe sõbra tõlgendus eestpalvetajast:
meeleheitel inimene.
Iisrael lükkab sind iga päev viimase ääreni,
toob esile lahendamata probleeme su elus.
Iisrael on väga hea survekatel; koht, mis puhastab.
Iisrael sunnib mind viimase ääreni, kuni hüüan Jumala poole.
Omer on huvitav koht, mis asub umbes 1 km kaugusel kaevust,
kus elasid Aabraham, Iisak ja Jaakob.
Siit algas juudi rahva ajalugu.
See on esimene maavaldus maailmas, mis kuulus juutidele.
Jumal käskis meil naasta just siia. Tegime justkui täisringi -
naasime sinna, kust Aabraham alustas.
Räägitakse vee ammutamisest omast kaevust
ja kaevude kaevamisest - meie jaoks ei ole see vaid vaimne,
vaid ka füüsiline kontseptsioon.
Tulime kohta, kus elas Aabraham
ja palume Jumalal pidada juudi rahvale antud tõotusi.
Elame koos väikeses palve- ja ülistuskogukonnas,
meil on ühised söömaajad ja igal võimalusel
räägime oma naabritele Jeesusest.
Minu jaoks on olulisim rääkida Jumalaga Tema rahvast
ja laulda Talle Tema rahvast.
Minu südame suur igatsus on puudutada Jumala südant Tema rahva suhtes.
Teeme siin mitmeid asju - loome,
lindistame oma keldristuudios, kus Avner töötab,
elame oma elu Issandale ja teeme, mida ta on meid kutsunud tegema.
Üks meie Jumala antud ülesannetest põhineb Hes 37:9-10 kirjakohal,
mis räägib kuivanud luude naasmisest siia maale,
kuid ilma vaimse eluta.
Kui Jumal luude peale puhub, saab neist suur armee.
10. salm räägib tohutust armeest, mida Jumal loob.
Laulus 110 ja teistes kohtades räägitakse ärkamisest
selle rahva noorte seas.
Nagu muusika puudutas Ameerikas Woodstocki ajal kogu põlvkonda,
kasutab Jumal muusikat, et tõsta üles prohvetlik põlvkond Iisraelis,
mis sirutub kogu maailma.
Roomlastele 11:15 nimetatakse seda otsekui surnuist ülestõusmiseks
kogu maailmale.
Tule, vaim, nelja tuule poolt
ja puhu neisse tapetuisse, et nad saaksid elavaks.
Kas need luud peaksid elama? Issand, sina tead.
Mureorg saab rõõmuks kõigile.
Kirjutame mõlemad ilusaid laule.
Kui mina laulu kirjutan - sõnad ja muusika, põhikava,
Avner tavaliselt viimistleb seda, on produtsendiks
ja teab, kuidas see peab kõlama.
Mina annan talle skeleti ning tema riietab selle liha
ja rõivastega ning puhub hinge sisse.
Selline on üldpilt.
Meie laulud sünnivad tavaliselt ülistusest ja eestpalvest.
Palvetame kirjakohti ja mõni neist puudutab meid eriliselt;
kirjutame selle üles ja mõtleme selle peale.
Vahel kuuleme ülistades viisi, siis oleme öösel kaua üleval
ja tegeleme nende meloodiatega.
Enamus lauludest sünnivad palves, igatsusest näha Jumala tõotusi
sündimas Iisraeli jaoks.
Enamus meie muusikast on tegelikult laulu vormi valatud palve.
Kirjutasin hiljuti laulu 2. ja 83. psalmi põhjal,
mis räägivad sellest, kuidas paljud Lähis-Ida rahvad
tõusevad Iisraeli vastu.
Laul sündis umbes 20 minutiga -
vaatasin kirjakohta, tuli viis ja kirjutasin selle üles.
Laulud on nagu lapsed - nad sünnivad erinevalt.
Need, kes külvavad nuttes, saavad lõigata naerdes,
need, kes külvavad nuttes, saavad lõigata rõõmus.
Suudame meeskonnana palju rohkem, kui suudaksime eraldi.
Meie loovus on mitmekordistunud.
Avner kuulas üles kasvades erinevate rahvaste muusikat,
tema ema mängis palju erinevat rahvamuusikat.
Samuti kuulas ta teismelisena palju rokkmuusikat.
Minul aga ei lubatud rokki kuulata, nii kuulasin klassikalist muusikat
ja luteri kirikuga seotud muusikat.
Meie kokkusaamine oli huvitav -
Avneril oli väga konkreetne muusikaline maitse
ja minul täiesti teine taust.
Kokku segades sünnib sellest midagi vürtsikat ja huvitavat.
See pole alati kerge, kuna meile meeldivad erinevad asjad.
Meie maitsete kombinatsioon loob midagi väga kaunist,
mida me kumbki omaette ei suudaks saavutada.
Pühakirjas on öeldud, et raud ihub rauda.
Meie erinevused aitavad meil luua.
Vahel ei taha me teist kuulata, kuna teame ise kõige paremini,
kuid sellest suhtlemisest sünnib midagi veelgi paremat.
Nagu raud muutub karastades tugevamaks.
Näita oma rahvale, Issand, näita oma palet!
Ilmuta meile Jeesuse ilu, Issand, tee Tema tuntuks.
Ilmuta meile oma Sulase ilu, Issand, tee Ta tuntuks.
Tõlge: Monika Jaaguri